## TAPOLCA VÁROS NÉMET NEMZETISÉGI ÖNKORMÁNYZATA

**8300 Tapolca, Hősök tere 15.**

Ügyiratszám: 1/103-14/2014.

# J E G Y Z Ő K Ö N Y V

**Készült:** Tapolca Város Német Nemzetiségi Önkormányzata Képviselő-testülete **2014. december 10-én 14.45 órakor** megtartott **nyilvános** üléséről.

**Az ülés helye:** **Tapolcai Közös Önkormányzati Hivatal udvari tanácsterme**

(8300 Tapolca, Hősök tere 15.)

### **Jelen vannak:** Molnár Attila elnök

 Pem Imre elnökhelyettes

 Molnárné Resch Myrtill képviselő

**Tanácskozási joggal, meghívott vendégek**:

dr. Rozgonyi Viktória aljegyző, Schönherrné Pokó Ildikó pénzügyi irodavezető, dr. Iker Viktória jegyzőkönyvvezető

**Molnár Attila elnök:** Köszönti az ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. A jegyzőkönyv hitelesítésére felkéri Pem Imre elnökhelyettest. Javasolja, hogy a képviselő-testület mai ülésén a meghívóban szereplő napirendi pontok kerüljenek megtárgyalásra. Javaslatát szavazásra teszi fel.

**Német Nemzetiségi Önkormányzat Képviselő-testülete 3 igen szavazattal – egyhangúan - az alábbi határozatot hozza:**

**17/2014. (XII.10.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete mai nyilvános ülésén a meghívóban szereplő napirendi pontokat tárgyalja.

**NAPIREND**

1. **Tapolca Város Német Nemzetiségi Önkormányzata 2014. évi költségvetése módosításának tárgyalása**

*Előterjesztő: Molnár Attila, a Német Nemzetiségi Önkormányzat elnöke*

**2. Tapolca Város Önkormányzatával kötött együttműködési megállapodás felülvizsgálata**

### *Előterjesztő: Molnár Attila, a Német Nemzetiségi Önkormányzat elnöke*

**3. Tapolca Város Német Nemzetiségi Önkormányzata Képviselő-testülete 2015. évi munkatervének elfogadása**

### *Előterjesztő: Molnár Attila, a Német Nemzetiségi Önkormányzat elnöke*

**VEGYES ÜGYEK**

**KÉPVISELŐI KÉRDÉSEK**

#### NAPIREND TÁRGYALÁSA

**1. Tapolca Város Német Nemzetiségi Önkormányzata 2014. évi költségvetése módosításának tárgyalása**

 *Előterjesztő: Molnár Attila, a Német Nemzetiségi Önkormányzat elnöke*

**Molnár Attila elnök:** Előterjesztőt kérdezi, mit jelent az előterjesztés 1. számú mellékletében a „személyi juttatások” címszó alatt a 74eFt?

**Schönherrné Pokó Ildikó pénzügyi irodavezető:** Ez a reprezentációs adó. A rendezvényeket mindkét nemzetiségi önkormányzat lebonyolította. Ezek nagymértékben tartalmaztak reprezentáció jellegű kiadásokat. A reprezentáció adóköteles, és ez a személyi juttatások között ezen a jogcímen kell, hogy könyvelésre kerüljön. Tehát ez nem bérkifizetés, hanem reprezentációs adó.

**Molnár Attila elnök:** A 2014. évben a Német Nemzetiségi Önkormányzatnak Tapolca város polgármestere 50eFt, a Veszprémi Német Önkormányzatok és Elektorok Közössége 20eFt anyagi támogatást nyújtott. Mindkét összeget a Nemzetiségi Nap és pörköltfőző verseny lebonyolítására használta fel az önkormányzat. Az önkormányzatnak 687 forint kamatbevétele is keletkezett. Mivel már az OTP-nél kell vezetni a számlát, valószínű ennek költsége nem lesz alacsony, ezt az önkormányzatnak kell majd kigazdálkodnia.

Képviselő társait kérdezi, hogy az elhangzottakkal kapcsolatban van-e valakinek kérdése, észrevétele?

*Több kérdés, vélemény, javaslat, hozzászólás nem hangzik el, Molnár Attila elnök a határozati javaslatot szavazásra teszi fel.*

**Német Nemzetiségi Önkormányzat Képviselő-testülete 3 igen szavazattal – egyhangúan - az alábbi határozatot hozza:**

**18/2014. (XII.10.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete a 2014. évi költségvetésének módosításáról szóló határozatát elfogadja és 18/2014. (XII.10.) Nkt. határozatai közé iktatja.

**2. Tapolca Város Önkormányzatával kötött együttműködési megállapodás felülvizsgálata**

### *Előterjesztő: Molnár Attila, a Német Nemzetiségi Önkormányzat elnöke*

**Molnár Attila elnök:** Előterjesztőt kérdezi, kíván-e kiegészítést tenni?

**dr. Rozgonyi Viktória aljegyző:** A megállapodást 2012-ben az új nemzetiségi törvény megalkotásakor kellett megkötni a helyi települési önkormányzattal. A megállapodás az eltelt időben nem szorult módosításra, jól funkcionál. A jogszabály szerint minden év január 31. napjáig felül kell vizsgálni. Ez idén már megtörtént, mivel azonban a jogszabály azt is kimondja, hogy választás esetén az alakuló ülést követő 30 napon belül ismét felül kell vizsgálni, ezért került ez a napirendi pont a testület elé.

**Molnár Attila elnök:** Véleménye szerint is jól működik a megállapodás, nincs szükség a módosításra. Képviselő társait kérdezi, hogy az elhangzottakkal kapcsolatban van-e valakinek kérdése, észrevétele?

*Több kérdés, vélemény, javaslat, hozzászólás nem hangzik el, Molnár Attila elnök a határozati javaslatot szavazásra teszi fel.*

**Német Nemzetiségi Önkormányzat Képviselő-testülete 3 igen szavazattal – egyhangúan - az alábbi határozatot hozza:**

**19/2014. (XII.10.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete a Tapolca Város Önkormányzatával 2012. június 19-én kötött nemzetiségi önkormányzati feladatok ellátásáról szóló együttműködési megállapodást felülvizsgálta és azt változatlan formában és tartalommal fenntartja.

**3. Tapolca Város Német Nemzetiségi Önkormányzata Képviselő-testülete 2015. évi munkatervének elfogadása**

### *Előterjesztő: Molnár Attila, a Német Nemzetiségi Önkormányzat elnöke*

**Molnár Attila elnök:** Az előterjesztésben szereplő munkaterv-tervezet havi bontásban tartalmazza a Képviselő-testület következő évre vonatkozó feladatait. Ezt az SZMSZ szerint minden év december 31. napjáig el kell fogadnia a testületnek. Természetesen, ha szükséges, év közben bármikor lehet módosítani.

*Több kérdés, vélemény, javaslat, hozzászólás nem hangzik el, Molnár Attila elnök a határozati javaslatot szavazásra teszi fel.*

**Német Nemzetiségi Önkormányzat Képviselő-testülete 3 igen szavazattal – egyhangúan - az alábbi határozatot hozza:**

**20/2014. (XII.10.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete a 2015. évre előterjesztett munkatervet – az ülésen elhangzott kiegészítésekkel - elfogadja.

**VEGYES ÜGYEK**

**KÉPVISELŐI KÉRDÉSEK**

**Molnár Attila elnök:** Kérdezi, hogy a feladatalapú támogatás elnyerése milyen adminisztratív lépéseket igényel?

**dr. Rozgonyi Viktória aljegyző:** Ennek a feltétele, hogy adott évben a testület törvényben meghatározott számú ülést tartson, és ez dokumentálásra kerüljön. Ezt elektronikusan el kell küldeni a kormányhivatalnak. A szükséges számú ülést a testület megtartotta, ezeket a Hivatal továbbította. Ez alapján fogják a feladatalapú támogatást elosztani.

Több napirendi pont nem lévén Molnár Attila elnök megköszöni a nyilvános ülésen való részvételt, és azt 15.00 órakor bezárja.

**K.m.f.**

 **Molnár Attila Pem Imre**

 **elnök elnökhelyettes**